《雨山徐总管袖诗见访以道间见梅而作少留一夕次韵为别 其三》
宋代·林希逸

岸帻冲寒嗅雪花，兴随云远到天涯。月知玉斧修成近，星伴银天左界斜。

佳客过从聊把酒，浮生聚散似团沙。新吟何日重商榷，苦学无功鬓已华。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。